ฮวารัง อัศวินพิทักษ์ชิลลา

ฮวารัง อัศวินพิทักษ์ชิลลา(화랑) เป็นละครโทรทัศน์ 20 ตอนจบ นำแสดงโดย พัก ซอ-จุน, โค อา-รา, พัค ฮยอง-ชิก, ชเว มิน-โฮ ออกอากาศในประเทศเกาหลีใต้ ทางช่อง KBS2 ทุกวันจันทร์ - อังคาร เวลา 22.00 น. เริ่มออกอากาศช่วงวันที่ 19 ธันวาคม 2016 - 21 กุมภาพันธ์ 2017  ในส่วนการออกอากาศในประเทศไทยนั้น ช่อง 3 แฟมิลี่ เป็นผู้ได้ลิขสิทธิ์แพร่ภาพไป โดยออกอากาศทุกวันจันทร์ - ศุกร์ เวลา 19:00 น. - 20:00 น.

**เนื้อเรื่องย่อ**
ในรัชสมัยพระเจ้าจินฮึง ชิลลาเป็นแคว้นที่เล็กและอ่อนแอที่สุดใน 3 แคว้น อำนาจการปกครองทั้งหมดล้วนอยู่ในมือของ พระพันปีจีโซ ซึ่งเป็นผู้สำเร็จราชการแทน พระเจ้าจินฮึง หรือซัมเมกจงต้องใช้ชีวิตอย่างหลบซ่อน ไม่มีใครรู้จักตัวตนที่แท้จริง และหากใครได้เห็นใบหน้าของพระองค์จะต้องถูกฆ่าทันที
มูมยอง ได้เดินทางมาเมืองหลวงพร้อมกับ มัคมูน เพื่อนของเขา เพื่อตามหาครอบครัวที่พลัดพรากกันของเพื่อน โดยมีเบาะแสเดียวคือสร้อยคอ แต่แล้วกลับเกิดเหตุการณ์ไม่คาดคิด เมื่อมัคมูนถูกตามฆ่า เพียงเพราะเห็นใบหน้าของพระเจ้าจินฮึง มูมยองไม่สามารถช่วยชีวิตเพื่อนไว้ได้ เขาโกรธและตัดสินใจแก้แค้นคนที่ฆ่าเพื่อนสนิทเขา 
ในขณะเดียวกัน หมออันจี ได้ยินข่าวลือเกี่ยวกับลูกชายเขา แต่ก็สายเกินไปเมื่อพบว่ามัคมุนเสียชีวิตแล้ว หมออันจีได้ขอให้มูมยองแกล้งเป็นลูกของเขา โดยใช้ชื่อว่า “ซอนอู” และเสนอให้ไปอาศัยอยู่ที่บ้าน ซึ่งที่นั่นมี อาโร(โกอารา)ลูกสาวของหมออันจีอาศัยอยู่ด้วย แม้อาโรจะสงสัยในตัวมูมยองว่าใช่พี่ชายแท้ๆของนางหรือไม่ แต่นางก็รู้สึกดีใจที่พี่ชายกลับมา ฝ่ายทางด้านพระพันปีจีโซ ได้วางแผนก่อตั้ง “ฮวารัง” เพื่อเป็นสถานที่ศึกษาเล่าเรียนของลูกหลานตระกูลชั้นสูง รวมถึงมีวัตถุประสงค์เพื่อควบคุมเหล่าขุนนางให้อยู่ภายใต้อำนาจอีกด้วย 
เหล่าขุนนางและครอบครัวชั้นสูงของชิลลาได้ส่งบุตรชายเข้าร่วมฮวารัง ไม่ว่าจะเป็น ซูโฮ(ชเวมินโฮ)หนุ่มหล่อเลือดร้อน ชอบใช้กำลัง บันรยู ชายหนุ่มเลือดเย็นที่เต็มไปด้วยควาททะเยอทยานกระหายอำนาจ ฮันซอง หนุ่มน้อยวัยใสที่สร้างความกระชุ่มกระชวยใจให้แก่สาวๆได้เป็นอย่างดี และ ยอวูล หนุ่มหน้าสวยราวกับผู้หญิงแต่เต็มไปด้วยความลึกลับ รวมถึงมูมยองก็ได้ปลอมตัวเป็นลูกชายหมออันจีเข้าร่วมฮวารังเพื่อหาหนทางแก้แค้น แต่ใครจะคาดคิดว่าพระเจ้าจินฮึงจะตัดสินใจแสดงตัวต่อโลกภายนอกโดยการปลอมตัวเข้าร่วมฮวารังและใช้ชื่อปลอมว่า “จี-ดวี” ด้วย 
สมาชิกของฮวารังเริ่มฝึกฝนทั้งในเรื่องศาสตร์และศิลป์ แต่ด้วยความที่บางคนนิสัยไม่ลงรอยกัน ทำให้เกิดความขัดแย้ง กลายเป็นการทะเลาะเบาะแว้งกันอยู่บ่อยครั้ง ทางด้านอาโร บังเอิญได้ยินบทสนทนาระหว่างพระพันปีจีโซกับจี-ดวี ทำให้รู้ว่าแท้จริงแล้วจี-ดวีคือพระเจ้าจินฮึง เมื่อพระพันปีจีโซรู้เรื่องเข้าจึงสั่งคนตามฆ่านาง แต่ก็ได้พระเจ้าจินฮึงช่วยเหลือและรอดมาได้ พระเจ้าจินฮึงตกหลุมรักอาโร ทางด้านมูมยองก็สนใจในตัวนางเช่นกัน จึงเกิดเป็นความขัดแย้งระหว่างทั้งคู่ขึ้น แม้การเริ่มต้นในฮวารังจะเต็มไปด้วยความขัดแย้ง แต่ความผูกพันและการร่วมฝ่าฟันในภารกิจต่างๆที่ทางฮวารังมอบหมายให้ปฏิบัติทำให้เหล่าดอกไม้งามแห่งฮวารังได้เติบโตขึ้นด้วยความรักและความตั้งใจ

**นักแสดงนำ**

**นักแสดงหลัก**
 พัก ซอ-จุน รับบท มู มยอง / คิม ซุน-วู / คิม อีซาบู / ด็อค-เบิร์ด- โค อา-รา รับบท คิม อา-โร- พัก ฮย็อง-ชิก รับบท พระเจ้าจินฮึง / ซัม เมก-จง / คิม จี-ดวี

**นักแสดงสมทบ**

**กลุ่มฮวารัง**
 ซอง ดง-อิล รับบท คิม วี-ฮวา- ชเว มิน-โฮ รับบท คิม ซู-โฮ- โด จิ-ฮัน รับบท ปาร์ค บัน-รยู- โจ ยูน-อู รับบท คิม ยอ-วูล- คิม แท-ฮย็อง รับบท ซ็อก ฮัน-ซ็อง- จิน จู-ฮย็อง รับบท จาง ฮย็อน- โอออน รับบท คิม คี-โบ- ยู แจ-มย็ยง รับบท พา-โอ

**พระบรมวงศานุวงศ์**
 คิม จี-ซู รับบท พระพันปีจีโซ- ซอ เย-จี รับบท เจ้าหญิง ซุก-มย็อง- ชอย วอน-ยอง รับบท หมอคิม อันจี- คิม กวาง-กยู รับบท ปี จู-กี- ลี ดา-อิน รับบท คิม ซู-ฮย็อน

**ชาวมัคมังฮอน**
 อี กวัง-ซู รับบท มัคมูน / คิม ซุนวู (Ep. 1-3)- คิม วอน-แฮ รับบท วู ร็อค

**ข้าราชการเมืองชิลลา**
 คิม จาง-วัน รับบท ปาร์ค ยัง-ชิลล์- อี บยอง-จุน รับบท ลอร์ดโฮ

**นักแสดงรับเชิญพิเศษ**
 คิม มิน-จุน รับบท รัชทายาทจาง (Ep. 14, 15)

**เพลงประกอบละคร**

**OST Part 1**

**OST Part 2**

**OST Part 3**

**OST Part 4**

**OST Part 5**

**OST Part 6**

**OST Part 7**

**OST Part 8**

**OST Part 9**

**OST Part 10**

**อ้างอิง**

**แหล่งข้อมูลออื่น**
 5646594- Flower_Knights_2p__The_Beginning- 1077- 75679- 146863
หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2559
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ